Ministrul Sănătății explică de ce au apărut diferențe în cazul raportărilor deceselor de COVID.
Ioana Mihăilă: Sunt luate cazurile individuale așa încât să ne asigurăm că ce apare ca diferență este clar confirmat sau infirmat ca deces cauzat de infecția cu COVID-19. Un raport în acest caz va fi finalizat în data de 7 mai. Mihăilă: Singura cauză care a fost evocată a fost o eroare de raportare în Corona-forms.
Ioana Mihăilă vorbește despre cauza diferențelor de raportare a morților COVID scoase la iveală de Vlad Voiculescu. "Diferențele sunt, însă, un pic mai mari", spune ministrul Sănătății. Mihăilă anunță și că începe, săptămâna viitoare, testarea în farmacii.Ioana Mihăilă a spus, miercuri seara, la TVR 1, întrebată despre scandalul declanșat de Vlad Voiculescu, că trebuie făcută diferența între raportările rezultatelor la teste, pentru care Ministerul Sănătății a dezvoltat deja o platformă care facilitează raportarea testelor."Platforma va fi utilizată cât de curând și de către farmaciști, pentru că suntem pe cale să publicăm ordinul cu testarea în farmacii și să livrăm farmaciilor teste pentru a putea crește capacitatea de testare. Săptămâna aceasta ar trebui să publicăm ordinul, iar cred că de săptămâna viitoare, dacă reușim să livrăm în timp util și testele spre farmaciile care și-au dovedit interesul pentru a participa la această activitate de testare, să începem să demarăm și testarea", spune ministrul Sănătății.Întrebată despre raportul preliminar al comisiei care verifică raportarea morților de COVID, Mihăilă spune că a scos la iveală diferențe, dar nu vrea să spună cifre pentru că diferențele sunt în continuare analizate: "sunt luate cazurile individuale așa încât să ne asigurăm că ce apare ca diferență este clar confirmat sau infirmat ca deces cauzat de infecția cu COVID-19 și aștept raportul în data de 7 mai".Întrebată, mai departe, de unde ar fi putut proveni aceste diferențe, Mihăilă a răspuns: "singura cauză care a fost evocată a fost o eroare de raportare în Corona-forms, unde la rubrica de decese nu a fost completat, ci a fost completat decesul la comentarii. Aceasta este o eroare care a apărut în aproximativ 1.000 de cazuri și a fost singura eroare care a fost raportată de către această comisie. Diferențele sunt, însă, un pic mai mari, motiv pentru care trebuie să venim cu niște analize suplimentare".